דמיאן קודזיור

דמיאן קודזיור (בפולנית: Damian Kądzior; נולד ב-16 ביוני 1992) הוא כדורגלן פולני, המשחק בעמדת המגן והקיצוני בקבוצת פיאסט גליביצה.

קריירה 
קודזיור נולד בביאליסטוק, פולין, שם הצטרף לאקדמיית הנוער של יגלוניה ביאליסטוק. הוא החל לשחק בקבוצה הבוגרת של יגלוניה ב-2012, ורשם 3 הופעות בטרם הושאל למוטור לובלין, בה כבש שמונה שערים ב-46 הופעות במשך שתי עונות. בינואר 2015 הושאל לדולצ'ן זאבקי, בה רשם 33 הופעות, וכבש 8 שערים.

ב-29 בפברואר 2016 הושאל קודזיור לויגרי סובלקי לעונה אחת. הוא כבש 4 שערים ב-14 הופעות במועדון. הוא עבר אליה בהעברה קבועה ב-1 ביולי 2016 וכבש 14 שערי ליגה ב-33 הופעות.

ב-4 ביולי 2017 חתם בגורניק זאבז'ה. הוא ערך את הופעת הבכורה שלו ב-15 ביולי, בניצחון 3–1 על לגיה ורשה. הוא כבש את שערו הראשון ב-10 בספטמבר, בניצחון 2–1 על ל.ק.ס. נצצ'ה.

ב-18 ביוני 2018 חתם בדינמו זאגרב. ב-23 באוגוסט ערך את הופעת הבכורה בניצחון 0–3 איסטרה פולה. ב-23 בספטמבר כבש שער בכורה בניצחון 3–5 על אינטר זפרשיץ'.

ב-29 באוגוסט 2020 חתם קודזיור לשלוש שנים באייבר מהלה ליגה. ב-12 בספטמבר ערך הופעת בכורה בתיקו 0-0 עם סלטה ויגו.

ב-19 בינואר 2021 עבר לאלניהספור מהליגה הטורקית בהשאלה עד תום העונה. יומיים לאחר מכן ערך הופעת בכורה בתיקו 1-1 עם ארזורומספור.

ב-19 ביולי 2021 חתם בפיאסט גליביצה מהליגה הפולנית. ב-25 ביולי ערך הופעת בכורה בהפסד 2–3 לראקוב צ'נסטוחובה. ב-27 בספטמבר כבש שער בכורה בקבוצה בהפסד 2–4 לקרקוביה קרקוב.

נבחרת פולין 
קודזיור ערך את הופעת הבכורה שלו בנבחרת פולין ב-11 בספטמבר 2018 במשחק ידידות נגד אירלנד. את השער הראשון שלו כבש ב-10 ביוני 2019 נגד נבחרת ישראל במוקדמות יורו 2020, משחק אותו ניצחה נבחרת פולין 0–4.

תארים 
דינמו זאגרב
 אליפות קרואטיה: 2019/2019, 2019/2020
 הסופר קאפ הקרואטי: 2019

קישורים חיצוניים

הערות שוליים 

כדורגלנים פולנים
מגני כדורגל פולנים
ביאליסטוק: כדורגלנים
כדורגלני יאגלוניה ביאליסטוק
כדורגלני פיאסט גליביצה
כדורגלני אייבר
כדורגלני דינמו זאגרב
כדורגלני גורניק זאבז'ה
כדורגלני אלניהספור
כדורגלני נבחרת פולין
פולנים שנולדו ב-1992